laion/Wikipedia-Exotic huggingface dataset:
הרי קמלמן

הרי קמלמן (24 בנובמבר 1908 – 15 בדצמבר 1996) היה מחבר ספרות בלשית אמריקאי ופרופסור לאנגלית. היה יוצרו של הרב הפיקטיבי דוד סמול. הרי קמלמן נולד למשפחה יהודית בבוסטון, מסצ'וסטס, בשנת 1908. לאחר קבלת תואר ראשון בספרות אנגלית מאוניברסיטת בוסטון ותואר שני באנגלית מהרווארד, הוא לימד במספר בתי ספר לפני מלחמת העולם השנייה. במהלך המלחמה עבד קמלמן כמנהל שכר בצבא ארצות הברית בבוסטון ולאחר מכן עבור מנהל נכסי מלחמה. לאחר המלחמה, הוא היה סופר עצמאי ואיש עסקים פרטי. בשנת 1963 הוא הפך לעוזר פרופסור לאנגלית במכון הטכנולוגי ע"ש בנימין פרנקלין בבוסטון. בשנות ה-60 היה עוזר פרופסור בבוסטון סטייט קולג'. קמלמן מת בשנת 1996, בגיל 88, במרבלהד, מסצ'וסטס. קריירת הכתיבה של קמלמן התחילה עם סיפורים קצרים עבור מגזין המסתורין של אלרי קווין סביב פרופסור ניקי וולט שעבד בקולג' בניו אינגלנד, ממש כמו הרי קמלמן עצמו. הסיפור הראשון, "The Nine Mile Walk", נחשב לקלאסיקה. סדרת "הרב סמול" החלה בשנת 1964 עם פרסום יום שישי הרב ישן עד מאוחר, שהפך לרב מכר ענק, הישג קשה לתעלומה דתית, וזיכה את קמלמן ב-1965 פרס אדגר לרומן הראשון הטוב ביותר. ספרי הרב סמול הם לא רק תעלומות, אלא גם תיאורים נרחבים של היהדות קונסרבטיבית. קמלמן קיבל גם 35,000 דולר עבור זכויות הסרט יום שישי הרב ישן מאוחר, עיבוד המיועד לטלוויזיה ששודר ב-NBC בשנת 1976. בסרט כיכב ארט קרני כצ'יף לניגן וסטוארט מרגולין בתור הרב סמול. סדרת טלוויזיה קצרת מועד, הרב של לניגן, שהוצגה כחלק מסדרת Mystery Movie של NBC בינואר 1977, הייתה מבוססת על סדרת הספרים. ארט קרני גילם את צ'יף לניגן עם ברוס סולומון בתור הרב סמול. בשנת 2003, הבמאי אלווארו ברכנר צילם עיבוד של The Nine Mile Walk בטולדו שבספרד. הסרט הוצג ביותר מ-100 פסטיבלי קולנוע בינלאומיים וזכה במספר פרסים. "ללכת תשע מייל" - 1947 "איש הקש" - 1950 "מלומד עשר" - 1952 "סיום משחק" - 1950 "פעם אחר פעם (האיש עם שני שעונים)" - 1962 "קומקום התה השורק (קערת אדלפי)" - 1963 "מקרה הלחם והחמאה (סיפור חורף)" - 1962 "האיש על הסולם" - 1967 כל הסיפורים נאספו בספר ללכת תשע מייל - 1967 יום שישי הרב ישן עד מאוחר - 1964, תורגם לעברית תחת השם הרבי איחר בליל שבת, תורגם לעברית: פ. דן (פנחס דנציגר), רמדור, 1976 בשבת הרב היה רעב - 1966 יום ראשון הרב נשאר בבית - 1969, תורגם לעברית: ישראלה דורי, רמדור, 1976 יום שני המריא הרב - 1972. תורגם לעברית תחת השם ביום שני הרבי טס לישראל, תרגום: נוגה שמש, רמדור, 1977 יום שלישי הרב ראה אדום - 1973 ביום רביעי הרב נרטב - 1976 יום חמישי יצא הרב - 1978 שיחות עם הרב סמול - 1981 (דיאלוג על יהדות עם זוג צעיר שהרב סמול פגש בחופשה) יום אחד הרב יעזוב - 1985 יום בהיר אחד הרב קנה צלב - 1987 היום בו התפטר הרב - 1992 ביום ההוא עזב הרב את העיר - 1996 היגיון בריא בחינוך - 1970 הרי קמלמן, באתר "Find a Grave" (באנגלית) הרי קמלמן, ברשת החברתית Goodreads ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הרי קמלמן".
בדרכים עם צופית גרנט ושולי רנד

בדרכים עם צופית גרנט ושולי רנד היא תוכנית תעודה ישראלית בת שלושה פרקים ששודרה ברשת 13. בסדרה, צופית גרנט ושולי רנד יוצאים למסע ברחבי ישראל בעקבות משפחות שאיבדו את יקיריהם במהלך מתקפת הפתע על ישראל. עדי פרי, צופית גרנט: "אני לא חושבת שיש משהו שיכול להכין אותך לאירוע כזה", באתר חדשות 13, 29 באוקטובר 2023 ציוץ של Gil mishali גיל משעלי ברשת החברתית אקס (טוויטר), 20 בדצמבר 2023 בלתי נתפס: המפגש עם הרב הצבאי שגרם לצופית גרנט להתפרק בבכי, באתר כיפה, 18 בדצמבר 2023 ציוץ של Gil mishali גיל משעלי ברשת החברתית אקס (טוויטר), 7 בינואר 2024 יומן השבי של חן ואגם: "אימא, בואי נבקש שהם יהרגו אותנו", באתר חדשות 13, 4 בינואר 2024
גיבורים (תוכנית טלוויזיה ישראלית, 2023)

גיבורים היא תוכנית תעודה ישראלית שיצרה ומגישה נסלי ברדה, העוסקת בסיפורי גבורה שהתרחשו במהלך מתקפת הפתע על ישראל. התוכנית משודרת החל מ-19 בנובמבר 2023 בקשת 12. בכל פרק, נסלי ברדה מביאה את סיפור גבורה שהתרחש במהלך אירועי מתקפת הפתע על ישראל. היא מראיינת את האנשים שמגוללים את מהלך האירועים. במהלך הראיונות משולבים קטעי אילוסטרציה. המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי באוכלוסייה הכללית אתר האינטרנט הרשמי של גיבורים רייטינג: חדשות 12 ונסלי ברדה ברחו, אוטו אוכל התרסקה, באתר אייס, 20 בנובמבר 2023 "יש המון כאב, אבל אין חרטה. לא הכריחו אותנו לבוא", באתר ‏מאקו‏, 20 בנובמבר 2023 רייטינג: נסלי ברדה עם "גיבורים" במקום הראשון, הפטריוטים תקועים, באתר אייס, 10 בינואר 2024 דסק קשת 12, ‏"עם כל הכבוד לי, אני לא גיבורה - אני ניצולה", באתר ‏מאקו‏, 9 בינואר 2024 רייטינג: הגיבורים בקשת 12 הביסו את הפטריוטים, איילה חסון הופתעה, באתר אייס, 25 בינואר 2024 דסק קשת 12, ‏"זה פחד שמחדד אותי, הוא לא משתק אותי", באתר ‏מאקו‏, 24 בינואר 2024 רייטינג: קשת 12 בורחת, ערוץ 14 התאושש מהמכה, באתר אייס, 1 בפברואר 2024 "עלו בי מחשבות שהמשפחה תתפרק, אלו היו הדקות הקשות בחיי. אבל גם חייכתי, כי עשיתי משהו גדול למען עם ישראל", באתר ‏מאקו‏, 31 בינואר 2024 רייטינג יומי: קשת 12 בפסגה, פקין אקספרס עוקפת את הפטריוטים, באתר אייס, 22 במרץ 2024 רייטינג: קשת 12 ניצחה עם הגיבורים, ערוץ 14 התקשה, באתר אייס, 24 באפריל 2024
הבלתי חשובים

הבלתי חשובים היא תוכנית תעודה ישראלית העוסקת בסיפורים של אירועים היסטוריים קטנים ולא ידועים. פרקי התוכנית מלווים בקריינות של דרור קרן. התוכנית משודרת החל מ-15 באפריל 2021 בכאן 11.
הליוס (גשושית)

הליוס (באנגלית:Helios 1/Helios 2) הוא שמם של זוג גשושיות לחקר השמש. זו הייתה משימה משותפת של המרכז הגרמני לחקר החלל ונאס"א. הגשושיות שוגרו לחלל בשנת 1974 ו-1976 יפעלו מספר שנים. הגשושיות נבנו כפרויקט משותף כאשר המרכז הגרמני לחקר החלל מימן כ-70% מהפרויקט והיתר היה במימון של נאס"א. הגשושיות נבנו בגרמניה והיו הגשושיות הראשונות שעזבו מסלול סביב כדור הארץ ונבנו מחוץ לארצות הברית או ברית המועצות. משקל הגשושיות היה כ-370 ק"ג. על הגשושית היה מותקן פאנל סולארי שסיפק 240 ו"ט. הבעיה המרכזית הייתה להבטיח קירור הפאנל ומערכות הגשושית בזמן התקרבות לשמש. ללא נקיטת פעולות מיוחדות הטמפרטורה הייתה צפויה להגיע ל-370 מעלות. היה צורך להגביל אותה ל-165 מעלות בלבד. מערכות תקשורת של הגשושיות איפשרו קשר עם תחנות קרקע של נאס"א. על הגשושיות הותקנה מערכת ממוחשבת שהייתה יכולה לקלוט 256 פקודות. היקף זיכרון מחשב היה 500 קילובייט (היקף גדול לטכנולוגיה שהייתה נגישה באותה תקופה). שימוש בזיכרון זה היה נחוץ במיוחד בזמן התקבצות. על הגשושיות הותקנו 10 מכשירים מדעים בתחומים שונים. במהלך פעילותם התקבלו נתונים רבים על פעילות השמש. הגשושית שוגרה ב-10 בדצמבר 1974 מכן שיגור מס' 41 בנמל החלל קייפ קנוורל בעזרת משגר מדגם טיטן 3E. לאחר 192 ימים של טיסה הגשושית התייצבה במסלול המיועד. בפברואר 1975 היא עברה קרוב לשמש וטמפרטורה בחלקים מסוימים הגיע ל-127 מעלות. בהתקרבות השנייה ב-21 בספטמבר הטמפרטורה הגיעה ל-132 מעלות וחלק מהמכשירים נפגעו. ב-17 באפריל 1976 היא עברה במרחק 43.432 מיליון ק"מ מהשמש בלבד. הגשושית פעלה כ-10 שנים. הקשר האחרון היה ב-10 בפברואר 1986. הגשושית שוגרה ב-15 בינואר 1976 מכן שיגור 41 בנמל החלל קייפ קנוורל בעזרת משגר מדגם טיטן 3E. על בסיס הניסיון שנצבר בגשושית בוצעו מספר שיפורים. לאחר 187 ימים של טיסה הגשושית התייצבה במסלול המיועד. בפברואר 1975 היא עברה קרוב לשמש וטמפרטורה בחלקים מסוימים לטמפרטורה גבוהה מזו שנרשמה בגשושית "הליוס 1" ב-10 מעלות. בהתקרבות השנייה ב-21 בספטמבר היא עברה במרחק 46.500 מיליון ק"מ מהשמש בלבד. הגשושית פעלה כ-4 שנים. הקשר האחרון היה ב-3 במרץ 1980. מדיה וקבצים בנושא הליוס בוויקישיתוף תיאור משימה באתר מכון מקס פלנק תיאור גשושית הליוס 1 באתר נאס"א תיאור גשושית הליוס 2 באתר נאס"א
אופדסיטיניב

אופדסיטיניב (שם באנגלית: Upadacitinib) היא תרופה לטיפול בדלקת מפרקים שגרונית. אופדסיטיניב אושרה לשימוש ע״י מנהל המזון והתרופות האמריקאי (FDA) באוגוסט 2019 למניעת התקדמות מחלת הדלקת מפרקים שגרונית. אופדסיטיניב נמכרת בישראל תחת השם המסחרי רינבוק (Rinvoq). אופדסיטיניב היא תרופה דור שני ממשפחת מעכבי האנזים (Janus Kinase (JAK. התרופה אושרה במקור ע״י ה-FDA לטיפול בדלקת מפרקים שגרונית פעילה, ודלקת מפרקים פסוריאטית פעילה, אצל חולים אשר לא מגיבים, או פיתחו סבילות לתרופה אחת או יותר ממשפחת ה-Disease-modifying antirheumatic drugs (DMARDs) כמו חוסמי (Tumor necrosis factor (TNF. באירופה, אופדסיטיניב יכולה לשמש כטיפול יחיד או משולב עם התרופה מתוטרקסט (Methotrexate). בנוסף למחלות הנ״ל, אופדסיטיניב עוזרת גם לחולים בגילאי 12 ומעלה עם דלקת עור אטופית שאינה מאוזנת עם טיפולים סיסטמיים אחרים, או שאין נגדה טיפולים נוספים. התוויה נוספת לתרופה היא דלקת חוליות מקשחת, ו-radiographic axial spondyloarthritis שאין להם תגובה מספקת לטיפול הרגיל. כמו כן, אופדסיטיניב משמשת לטיפול בקוליטיס כיבית, כמו גם לחולי קרוהן במבוגרים בדרגה בינונית עד קשה עם סבילות לטיפול הרגיל או לתרופות ביולוגיות, לדוגמה חוסמי TNF אחד או יותר. התרופה ניתנת דרך הפה והיא בעלת מנגנון שחרור ממושך. מנגנון הפעולה של אופדסיטיניב (Upadacitinib) הוא עיכוב אנזימים ציטופלזמיים ממשפחת Janus kinases (JAks). משפחת אנזימים זו מכילה ארבע טירוזין קינאזות (JAK1, JAK2, JAK3 ו-TYK2) המעורבים בתהליך של מחלות דלקתיות בתיווך מערכת החיסון. אנזימי ה-JAK מתווכים את מסלול העברת האותות JAK-STAT בתגובה להפעלת הקולטנים על ידי פקטורי גדילה ו-ציטוקינים. תפקיד של JAKS להעביר אותות על ידי זרחון והפעלת פקטורי שעתוק STATs, ויסות ביטוי גנים והשפעה על ההמטופואזה ותפקוד תאי מערכת החיסון. אופדסיטיניב (Upadacitinib) מונעת זרחון והפעלה תוך תאית של פקטורי שעתוק STATs, ומפחית את ההשפעתם הדלקתיות. לאופדסיטיניב (Upadacitinib) יש השפעה מעכבת סלקטיבית יותר על JAK1 ביחס לתתי-סוגים JAK2, JAK3 ו- ו־TYK2. כאשר ציטוקין נקשר לקולטן JAKs יש שינוי קונפורמציה, הפעלה' וזירחון עצמי. הזירחון מאפשר לפקטורי שעתוק STATs להיקשר ולהזדרחן על ידי JAKs. פקטורי שעתוק ה-STATs יוצרים הומו או הטרו-דימרים, ולאחר מכן עוברים לגרעין התא לקשור את רכיבי הפרומוטור שלהם על גבי ה-DNA, ומתחילים שיעתוק גנים. בסופו של דבר, מסלולי איתות בתיווך JAK1 מקדמים אירועים מעודדי דלקת, כגון התפשטות והישרדות מוגברת של תאי חיסון, התמיינות תאי T והפעלת מקרופאגים. אופדסיטיניב (Upadacitinib) מעכבת JAK תחרותי, ומתחרה עם מולקולת ATP על הקישור ל־JAK וגורם לעיכוב הפעילות שלו. כתוצאה מכך לא מתרחש זרחון והפעלת דימרים של STATs, המעבר לגרעין, הקישור לפרומוטור ושעתוק הגנים מעוכבים. תופעות לוואי שכיחות של אופדסיטיניב (Upadacitinib) כוללות דלקת בדרכי הנשימה, ואקנה . הבהרה: המידע בוויקיפדיה נועד להעשרה בלבד ואינו מהווה ייעוץ רפואי. Inderbir S. Padda, Rajat Bhatt, Mayur Parmar, Upadacitinib, Treasure Island (FL): StatPearls Publishing, 2024 Upadacitinib, go.drugbank.com (באנגלית) Mohamed‐Eslam F. Mohamed, Sumit Bhatnagar, Julie M. Parmentier, Priscila Nakasato, Peter Wung, Upadacitinib: Mechanism of action, clinical, and translational science, Clinical and Translational Science 17, 2023-12-18, עמ' e13688 doi: 10.1111/cts.13688 https://reference.medscape.com/drug/rinvoq-upadacitinib-1000338#4
ג'נקינסון

האם התכוונתם ל... אנתוני ג'נקינסון – סייר וחוקר אנגלי קארל ג'נקינסון – כדורגלן אנגלי רוברט ג'נקינסון – מדינאי בריטי ג'נקינס
חוק ממשלת הודו, 1919

חוק ממשלת הודו, 1919 (באנגלית: Government of India Act 1919) הוא חוק שחוקק הפרלמנט הבריטי על מנת להסדיר את המנהל בהודו הבריטית, תוך מתן מידה גדולה יותר של שלטון עצמי להודים. החוק היה החלק העיקרי ברפורמות מונטגיו–צ'למספורד של מזכיר המדינה לענייני הודו אדווין מונטגיו ומושל הודו פרדריק תסיגר, הוויקונט מצ'למספורד. החוק למעשה היה בגדר תיקון לחוק ממשלת הודו, 1915 (אנ'), ולא חוק נפרד. החוק יצר ממשל עצמי מעורב במחוזות בהודו הבריטית, שכונה דיארכיה. הנושאים השונים חולקו, כאשר מושל המחוז מנהל חלק מהנושאים באופן ישיר ובנושאים אחרים קובלו החלטות בפועל בידי ממשלה שנבחרה במועצה המחוקקת המחוזית שבוצעו באופן רשמי בשם המושל. המערכת שנוצרה הייתה פנייה בכיוון הפדרלי. תחת החוק הפכה המועצה המחוקקת האימפריאלית לבית מחוקקים דו-ביתי הכולל את מועצת המדינה כבית עליון בן 60 חברים שהבחירות לו נערכו אחת לחמש שנים תחת אחת לשבע שנים, והאספה המחוקקת המרכזית כבית תחתון בן 145 חברים שהבחירות לו נערכו אחת לשלוש שנים. במרכז ניתנה סמכות מלאה למושל הודו וסמכות המועצה המחוקקת על שני בתיה הייתה מוגבלת למדי. החוק צמצמם את סמכויותיו של מזכיר המדינה להודו שבאנגליה, כשהוא מעביר חלק מסמכויותיו לנציב העליון וחלקן האחר למושל הודו במועצתו. Government of India Act 1919 Indian Reforms: The Government of India Bill, 1919. With Full Text of the Bill, the Memorandum, Mr. Montagu’s Speech and Sir Sankaran Nair’s Minute. Madras, G.A. Natesan, 1919. JSTOR saoa.crl.26422466 First Reportfrom the Joint Select Committee on The Government of India Act 1919 (Draft Rules), Simla: Printed at the Government monotype press, 1920, Ordered to be printed, 6th July 1920 Atul Chandra Patra, Landmarks in the Constitutional History of India, Journal of the Indian Law Institute vol. 5, no. 1, 1963, עמ' 120‏, 2024. JSTOR 43950332 2024. M. P. Jain, Nehru and the Indian Federalisem, Journal of the Indian Law Institute vol. 19, no. 4, 1977, עמ' 392–418‏, JSTOR 43950497. Thresiamma V.G., Making of the Indian Constitution and Debate on the Issue of Tribal Development, The Indian Journal of Political Science vol. 72, no. 1, 2011, עמ' 181–81‏, JSTOR 42761819
חוק ממשלת הודו

האם התכוונתם ל... חוק ממשלת הודו, 1833 (אנ') – או חוק סנט הלנה, יצר את משרת המושל הכללי של הודו חוק ממשלת הודו, 1858 (אנ') – חוק שהעביר את השליטה בהודו הבריטית מידי חברת הודו המזרחית הבריטית להראג' הבריטי חוק ממשלת הודו, 1909 (אנ') – או חוק מועצות הודו, הרחיב את ההשפעה ההודית בשלטון הבריטי חוק ממשלת הודו, 1912 (אנ') חוק ממשלת הודו, 1915 (אנ') חוק ממשלת הודו, 1919 – יצר את הדיארכיה והממשלות המחוזיות הראשונות חוק ממשלת הודו, 1935 – הבסיס לחוקת הודו
דגל בוטסואנה

דגל בוטסואנה (באנגלית: Flag of Botswana) הוא דגלה הלאומי של בוטסואנה. הוא אומץ ב-30 בספטמבר 1966. הדגל הוא בצבע תכלת כשפס שחור אופקי, ששוליו לבנים, חוצה אותו במרכזו. התכלת מסמלת את המים, בעיקר את הגשם, ומגיעה מהמוטו שעל סמל בוטסואנה, בו כתוב "יהי גשם" ("Let there be rain"). הלבן והשחור מסמלים הרמוניה בין-גזעית. סמל בוטסואנה המנון בוטסואנה מדיה וקבצים בנושא דגל בוטסואנה בוויקישיתוף בוטסואנה, באתר דגלי העולם (באנגלית) דגל בוטסואנה, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
מעלה (כתב עת)

מַעְלָה הוא כתב עת ישראלי לביקורת ספרות, בעריכתה של המשוררת והעורכת נועה שקרג'י. כתב העת מַעְלָה, החל לצאת לאור במרץ 2021. גיליונות כתב העת יוצאים לאור אחת לשלושה חודשים, בהוצאת מקום לשירה. חברי המערכת הם עטרה בן חנן, גלעד מאירי ואביב פטר. בכתב העת מתפרסמות ביקורות ספרות ומסות בתחום הספרות. הגליונות יוצאים לאור בדפוס ועולים גם לרשת האינטרנט. בין היתר, התפרסמו בכתב העת מאמרים ורשימות פרי עטם של אלכס בן-ארי, אורית מיטל, יהודה ויזן, ליאור שטרנברג, צרויה להב, סיון הר-שפי ועוד. בכתב העת משולבים יצירות אמנות חזותית מתחומים שונים כמו צילום וציור. בדבר המערכת של הגיליון הראשון נכתב: מעלה הוא כתב עת לביקורת ספרות. שמו מעיד על שאיפותיו המרכזיות: להתמיר את הדיון בספרות, לחפש אחר המניעים הגבוהים בכתיבת ביקורת ספרות, ולהצביע על המדדים לבחינתה של היצירה הספרותית. מעלה מציע כי ביקורת ספרות היא עצם היכולת לראות את הדברים בעדינותם, כשעדיין לא התגשמו במלואם, כשהם במרחב שבין האדמה לשמים – כשהם למעלה. כתב העת מחפש אחר נקודת מבט השואפת להתבונן בנעשה בשדה הספרות לא רק כמבט המופנה ימינה או שמאלה, וודאי שלא כמבט המופנה מטה, כי אם כמבט מעלה: אל הרחוק, הטרנסצנדנטי, אל התקווה. אנו מבקשים להפוך את ביקורת הספרות משדה קרב, זירת סיף, חדר ניתוח או חדר המתנה מנומנם, לאתר של עדינות, אמונה, הגות, קסם ויופי. . — דבר המערכת, מעלה 1 מעבר לביקורות הספרות, ולמסות, כתב העת כולל מספר מדורים קבועים. דבר המערכת. צפון ברך. מדור שעוסק בכריכה, עימוד, סוגי נייר ואמנות חזותית סביב עולם הספרות. נכתב על ידי מורן שוב רובשוב ונוספים. מעבר לים. ננופואטיקה אתר האינטרנט של כתב העת עלית קרפ, משב רוח רענן של עדינות, אתר הארץ, 22 ביולי 2021. יובל פלוטקין, עם כל השירים והביקורות, באתר Ynet, ‏08 למרץ 2021
סוס היער השחור

סוס היער השחור הוא גזע גרמני בסכנת הכחדה של סוס דראפט (draft horse) קל עד בינוני מהיער השחור. גידול סוסים ביער השחור – במה שהיום באדן-וירטמברג – מתועד מתחילת המאה החמש עשרה. אגודת הגזעים, Schwarzwälder Pferdezuchtgenossenschaft, הוקמה בשנת 1896 עבור גזע זה והוקמה מחדש בשנת 1990 לאחר סגירתה. לפי הספירה האחרונה אוכלוסיית סוסי היער השחור כוללת כ-90 סוסי הרבעה (זכרים) ו-1,100 סוסות (נקבות). סוס היער השחור תמיד בעל רעמה בהירה ופרווה (מעיל פרווה) בגווני ערמון הנָעִים בין ערמון בהיר לכהה, בפרטים מסוימים הפרווה כהה ונדמה שהיא שחורה. צווארו קצר וחזק, ראשו קצר, כתפיו משופעות, גופו שרירי, רגליו ללא נוצות (פרווה ארוכה יותר בחלק התחתון של הרגל) ופרסותיו רחבות. סוס זה נועד במקור להיות סוס עבודה, הוא משמש כיום למשיכת כרכרות ולרכיבה. מדיה וקבצים בנושא סוס היער השחור בוויקישיתוף Das Schwarzwälder Kaltblutpferd, Schwerpunkt - Pferde Gesellschaft zur Erhaltung alter und gefährdeter Haustierrassen e.V. (GEH) (בגרמנית)
קאראגה

קראגה (ביפנית: 唐揚げ, 空揚げ, או から揚げ) הוא טכניקת בישול יפנית שבה מאכלים שונים - לרוב עוף, אך גם בשר בקר ודגים - מטוגנים בשמן עמוק. התהליך כולל ציפוי קל של חתיכות קטנות מהבשר או מהדג בשילוב של קמח ועמילן קמח תפוחי אדמה או עמילן תירס, וטיגון בשמן קל. המזונות מושרים לפני הציפוי. התהליך שונה מהכנת הטמפורה, שבה החתיכות במטוגנות לא מושרות לפני כן, אלא משתמשים בבלילה לציפוי. קראגה מוגש לרוב לבד או עם אורז וכרוב מגורר. כאשר המרכיב העיקרי מצופה בעמילן במקום קמח, המנה עשויה להיקרא Tatsuta-age (竜田揚げ) . ההתייחסויות הראשונות לסגנון טיגון הנקרא קאראגה (אז נכתב 空揚) היו בתקופת גנרוקו 1688- 1704 בסוף המאה ה-17. קאראגה זכה לפופולריות כאוכל מסעדה "בסגנון סיני" (באמצעות הדמויות 唐揚) בשנות ה-30. בשימוש ללא תוספת, קאראגה מתייחס בדרך כלל לגרסת העוף של המנה. זה היה היישום הנפוץ ביותר של סגנון הבישול מאז שבישול הקאראגה בבית הפך לפופולרי יותר לאחר מלחמת העולם השנייה. ביפן, קאראגה זמין בדרך כלל בחנויות נוחות כגון Lawson, FamilyMart וסבן אילבן כפריט מזון מהיר. הוא זמין גם בדוכני מזון ברחבי יפן. פסטיבל הקאראגה השנתי מתקיים בעיר אויטה, למעלה מ-60 חנויות שונות משתתפות כדי לספק גרסאות ייחודיות של המנה. מאז שקאראגה התפשט ברחבי יפן, היו תפיסות אזוריות רבות של המנה, שהבולטות שבהן כוללות: Zangi – גרסת הקאראגה של מחוז הוקאידו, עשוי עם מרינדה ומוגש עם רוטב טבילה חריף. Tebasaki – גרסת הקאראגה של נגויה, עשוי מכנפי עוף, זרוע בשומשום ומבוסס על רוטב מיוחד. Nanban – גרסת קאראגה עוף של מחוז מיאזאקי, טבול בחומץ מתוק ומעליו רוטב טרטר. Gurukun no kara-age – הגרסה של מחוז אוקינאווה לקאראגה. Gurukun הוא הדג הרשמי והפופולרי ביותר של אוקינאווה, המכונה לעיתים קרובות "דג בננה" באנגלית. זהו דג מטוגן בשלמותו ומוגש עם לימון. Dakgangjeong – הגישה הקוריאנית לעוף מטוגן, דומה מאוד לקאראגה, אך עשוי בדרך כלל עם חלב ורוטב מתוק/חריף המורכב מרוטב סויה, יין אורז, ממרח פלפל צ'ילי אדום, דבש ותבלינים. Fugu no kara-age – גרסה של קאראגה הפופולרי במחוז ימאגוצ'י. ניתן למצוא באזור מסעדות רבות המגישות פוגו קאראגה ברחבי העיר שימונוסקי. הבשר, האיברים והעצמות של הדגים מטוגנים בשמן עמוק. עוף מטוגן רשימת טכניקות בישול רשימת מזונות מטוגנים בשמן עמוק טמפורה מדיה וקבצים בנושא קאראגה בוויקישיתוף איגוד קאראגה יפן (ביפנית) Karaage JP (ביפנית) תמונות ומידע נוסף על קאראגה באנגלית) סרטון מתכון לקאראגה עוף (באנגלית) Nomura, Mona (2017-02-21). "Japanese Convenience Stores Are Havens Of 24/7 Snacking". Eater. נבדק ב-2019-05-31. "Toriten & Karaage Chicken | Oita, Japan | Tourism Information". www.discover-oita.com. נבדק ב-2019-05-31. "Chickened Out: Kara-age, Tatsuta-age, and More - Special Features - Japanese Food". NHK WORLD (באנגלית). נבדק ב-2019-05-31.
ליל מאבו

מת'יו פיטר דה לוקה (באנגלית: Matthew Peter DeLuca; נולד ב-4 באפריל 2005) הידוע בשם הבמה שלו ליל מאבו (Lil Mabu), הוא ראפר ממנהטן, ניו יורק. מאבו החל את קריירת הראפ שלו ב-2018. הוא משך תשומת לב עם יציאת השיר שלו "Miss Me" בשנת 2020. בשנת 2022, השיר שלו "No Snitching" בשיתוף פעולה עם Dusty Locane(אנ'), הפך ליותר ויותר פופולרי באפליקציית המדיה החברתית TikTok. מיקסטייפ הבכורה של מאבו, "Double M's", שוחרר ב-30 ביוני 2022. ב-23 בדצמבר 2022, שחרר שיר בשם "Throw" בהשתתפות הראפר הניו יורקי DD Osama(אנ'), שהיה הקליפ הטרנדי ביותר ביוטיוב במשך שבוע בזמן יציאתו לאור. במאי 2023 מאבו הוציא את השיר "Mathematical Disrespect" (אנ'). שהגיע למיקום גבוה במצעדי המוזיקה בארצות הברית, בריטניה ואירלנד. ב-17 באוקטובר 2023, מאבו והראפרית כרישאן רוק(אנ') הוציאו את השיר "Mr. Take Ya Bitch" (אנ'), שיר דיס שמכוון לראפר Blueface. הוא התברג במהירות במצעד ה-R&B/היפ-הופ החמים של בילבורד והגיע לשיא במקום ה-33, במצעד 50 המובילים של TikTok Billboard(אנ') הגיע בשיא למקום הראשון ב-2 בנובמבר 2023. ב-21 בדצמבר 2023, מאבו והראפר פאביו פוריין פרסמו את השיר "Teach Me How To Drill", בליווי קליפ, שהיה בנקודה מסוימת הווידאו קליפ הפופולרי ביותר ביוטיוב. בנוסף, מאבו עבד עם אמנים כמו PnB רוק, ו-Kay Flock(אנ'). ליל מאבו, ברשת החברתית אינסטגרם ליל מאבו, ברשת החברתית טיקטוק ליל מאבו, סרטונים בערוץ היוטיוב ליל מאבו, באתר אפל מיוזיק (באנגלית) ליל מאבו, באתר ספוטיפיי ליל מאבו, באתר AllMusic (באנגלית) ליל מאבו, באתר בילבורד (באנגלית) Alexandra Lange, DUSTY LOCANE Applies Pressure with ‘ROLLIN N CONTROLLIN’ EP, Audible Treats, ‏2022-09-06 (באנגלית אמריקאית) Deja B, Lil Mabu hits YouTube's trending charts with "MATHEMATICAL DISRESPECT", HipHopCanada, ‏2023-05-10 (ב־Canadian English) IRMA – Irish Recorded Music Association, www.irma.ie LIL MABU Songs, Official Charts Zachary Horvath, Chrisean Rock Disses Blueface While Lil Mabu Takes Shots At Wack 100 On "MR. TAKE YA B*TCH", HotNewHipHop, ‏2023-10-16 (באנגלית) Kevin Rutherford, Lil Mabu & Chrisean Rock Zoom to No. 1 on TikTok Billboard Top 50, Billboard, ‏2023-11-02 (באנגלית אמריקאית) Alexander Cole, Lil Mabu Teams Up With Fivio Foreign On "Teach Me How To Drill", HotNewHipHop, ‏2023-12-22 (באנגלית) Brett Callwood, LIL MABU AND FIVIO FOREIGN TEACH DRILLING, LA Weekley, 2023 Double M's by Lil Mabu on Apple Music (באנגלית אמריקאית), 2022-06-30, נבדק ב-2024-03-04 YOUNG GENIUS by Lil Mabu on Apple Music (באנגלית אמריקאית), 2024-04-05, נבדק ב-2024-04-06
נפאז'

נפאז (בצרפתית: Nappage) זיגוג ריבה, זיגוג פקטין או זיגוג משמש היא טכניקת זיגוג המשמשת להכנת מאפים. נפאז' משמש לכיסוי (או ציפוי) פירות על טארט פירות או מוצרי מאפה אחרים, כדי להפוך את חתיכות הפרי למבריקים, למנוע מהם להתייבש ולהפחית חמצון (למשל, השחמה או השחרה של פירות חתוכים). נפאז' הוא זיגוג שקוף, לעיתים בגוון צהבהב (תלוי ביצרן), בדרך כלל בעל טעם נייטרלי (אם כי ניתן למצוא אותו גם בטעמים עדינים של פירות), עמיד בקירור ובהקפאה, שאינו נספג במוצר והוא מעניק לו מראה מבריק ומלוטש. החומר הפעיל שנותן לנפאז' את תכונות הזיגוג שלו הוא פקטין, חומר ג'ל המופיע באופן טבעי בפירות. באופן מסורתי, נפאז' נעשה באמצעות ריבת משמש מדוללת במים ליצירת זיגוג שקוף, מעט בצבע משמש, אם כי ניתן להשתמש במקום גם בג'לי דומדמניות אדומות כדי להדגיש את צבעם של פירות אדומים. ניתן להכין נפאז' נייטרלי (ללא טעם המשמש) על ידי ערבוב פקטין טהור עם מים וחומצה ציטרית (או מיץ לימון) וחימום ל-45 מעלות צלזיוס, מה שמזרז את תגובת היווצרות הג'ל, ויוצר בסיס שאליו מגוון טעמים או צבעים ניתן להוסיף כסוכנים. פקטין NH (מגוון של פקטין דל מטוקסיל) משמש בדרך כלל בשל "יכולת ההפיכה התרמית" שלו, מה שאומר שזיגוג שנעשה באמצעותו ניתן ליישם ולהמיס מחדש מספר פעמים. זה שימושי בהקשר מסחרי שבו ניתן להכין נפאז' במנות גדולות. נפאז' מיושם בדרך כלל על מאפים מוגמרים באמצעות מברשת מאפה או טפטוף במקום הברשה כדי להבטיח שכבה אחידה. הנפאז' מיושם קריר על פירות קרים, אחרת, אם זה מיושם בעודו העוגה או הפירות חמים, הזיגוג מתעבה לשכבת ג'ל בזמן שהמאכל מתקרר. נפאז' היא מילה צרפתית, שמשמעותה 'ציפוי' או 'כיסוי', ונגזרת מהמילה napper, שמשמעותה "לכסות משהו ברוטב". Laura Halpin Rinsky; Glenn Rinsky (2009). The Pastry Chef's Companion: A Comprehensive Resource Guide for the Baking and Pastry Professional. Chichester: John Wiley & Sons. pp. 12, 189. ISBN 978-0-470-00955-0. OCLC 173182689.{{cite book}}: תחזוקה - ציטוט: multiple names: authors list (link) "Neutral Nappage Glaze for Fruit Tarts". Chef Iso. נבדק ב-3 באוגוסט 2022. {{cite web}}: (עזרה) "Make a jam glaze". Leiths Cookery School. נבדק ב-3 באוגוסט 2022. {{cite web}}: (עזרה) "The Secret of NH Pectin". blog.modernistpantry.com. Kitchen Alchemy. נבדק ב-3 באוגוסט 2022. {{cite web}}: (עזרה)